Pašalpos kalnas

Papilės II piliakalnis, Pašalpos kalnas (registro kodas iki 2005 m. balandžio 19 d. A579P, Lietuvos Respublikos kultūros paminklų sąrašo Nr. AR31) − piliakalnis Akmenės rajone, Ventos dešiniajame krante, Papilės gyvenvietėje. Pasiekiamas Papilės centre ties paminklu S. Daukantui pasukus J. Basanavičiaus gatve į kairę pietų kryptimi, pavažiavus 150 m yra priekyje už sankryžos.

 Piliakalnis 
miniatiūra|250x250px|3D modelis|kairėje
Antrasis Papilės piliakalnis yra Ventos dešiniajame krante, jos santakoje su bevardžiu upeliu, 1 km į rytus nuo pirmojo piliakalnio. Išlikusi piliakalnio dalis yra labai suardyta, joje sunku įžiūrėti piliakalnio požymius. Aikštele laikomas aukštumos smaigalyje esantis 20 m ilgio rytų-vakarų kryptimi ir 13 m pločio rytiniame gale trikampis plotas, kurio rytiniame krašte yra 5,5 m aukščio nuo aikštelės, 2 m aukščio išorėje, 28 m ilgio, 10 m pločio kauburys  galbūt labai suardytas pylimas. Už jo į rytus literatūroje nurodoma 30 m ilgio rytų-vakarų kryptimi ir 28 m pločio rytiniame gale priešpilio aikštelė, su rytiniame krašte esančiu 28 m pločio, iki 1,5 m aukščio kauburiu, priešpilio neprimena. Šlaitai statūs, iki 13 m aukščio (pietuose nuo Ventos). Nei piliakalnyje, nei jo aplinkoje kultūrinio sluoksnio neaptikta. Piliakalnis apaugęs jaunais lapuočiais medžiais ir dygiais krūmeliais, spėjamas papilys dirvonuoja.Lietuvos TSR archeologijos atlasas, Vilnius, Mintis, 1975 m. t. 2 p. 27 (Nr. 534)

Piliakalnis primena natūralų kranto kyšulį suardytu vakariniu galu. P. Višinskis mini, kad Pašalpos kalnas buvęs tokio pat dydžio kaip pirmasis piliakalnis, tik iš jo XIX a. buvo vežamas žvyras, kasami bulviarūsiai, rasta daug įvairių metalinių daiktų.

 Šaltiniai 

 Lietuvos kultūros ir gamtos paminklų atlasas. Enciklopedijų leidykla, Vilnius, 1991 m., p 78.
 Lietuvos TSR kultūros paminklų sąrašas, V., 1973, p. 97

 Nuorodos 

 Birutė Salatkienė. Papilės archeologiniai paminklai ir jų tyrinėjimai // Papilė. Vilnius, 2004. D. 1, p. 134-135.
 Petras Tarasenka. Lietuvos archeologijos medžiaga. Kaunas, 1928.
 Hillforts.eu atvirųjų duomenų ištekliai

Kategorija:Piliakalniai Akmenės rajone